পঞ্জাব ন্যাশনাল ব্যাঙ্ক (পিএনবি) কাণ্ডে নীরব মোদীর বিরুদ্ধে জামিন অযোগ্য গ্রেফতারি পরোয়ানা জারি হয়েছে আগেই। তাঁকে গ্রেফতার করে দেশে ফিরিয়ে আনতে ইতিমধ্যেই ইন্টারপোলে গিয়েছে ইডি। আর এ বার সম্প্রতি জারি করা ফেরার আর্থিক অপরাধী বিল সংক্রান্ত অধ্যাদেশের আওতায় দেশে, বিদেশে নীরবের সম্পত্তি বাজেয়াপ্তের আর্জি জানাতে চলেছে তদন্তকারী সংস্থাটি। যার অঙ্ক প্রায় ৭,০০০ কোটি টাকা।